PYLON วิ่ง 3% โบรกฯชี้ได้จังหวะซื้อสะสม เก็งงบฯ Q1/61 นิวไฮในรอบ 10 ไตรมาส
PYLON วิ่ง 3% โบรกฯชี้ได้จังหวะซื้อสะสม เก็งงบฯ Q1/61 นิวไฮในรอบ 10 ไตรมาส เคาะเป้า 18.40 บ. โดยล่าสุด ณ เวลา 10.58 น. อยู่ที่ระดับ 14.70 บาท เพิ่มขึ้น 0.40 บาท หรือ 2.80% สูงสุดที่ระดับ 14.70 บาท ต่ำสุดที่ระดับ 14.30 บาท มูลค่าการซื้อขาย 7.21 ล้านบาท
20 เม.ย. 2561

ผู้สื่อข่าวรายงานว่า ราคาหุ้น บริษัท ไพลอน จำกัด (มหาชน) หรือ PYLON ณ เวลา 10.58 น. อยู่ที่ระดับ 14.70 บาท เพิ่มขึ้น 0.40 บาท หรือ 2.80% สูงสุดที่ระดับ 14.70 บาท ต่ำสุดที่ระดับ 14.30 บาท มูลค่าการซื้อขาย 7.21 ล้านบาท

ด้านนักวิเคราะห์ บล.โนมูระ พัฒนสิน ระบุในบทวิเคราะห์ แนะนำ “ซื้อ” ในราคาเป้าหมายที่ 18.40 บาท โดยมองว่าขณะนี้เป็นจังหวะเข้าสะสมหุ้นก่อนเข้าสู่ขาขึ้นกำไรรอบใหม่ เนื่องจากราคาหุ้น YTD ปรับตัวลงมา 11% จากผลประกอบการในปี 2560 ต่ำกว่าที่ตลาดฯคาด แต่ยังให้น้ำหนักเนื่องจากผ่านพ้นจุดต่ำสุดไปแล้ว
โดยคาดกำไรสุทธิไตรมาส 1/61 ที่ 57.8 ลบ. เพิ่มขึ้น +3% จากช่วงเดียวกันปีก่อน และเพิ่มขึ้น 137% จากไตรมาสก่อน ทำจุดสูงสุดในรอบ 10 ไตรมาส (ตั้งแต่ไตรมาส 2/58) เป็นการฟื้นตัวแบบก้าวกระโดดจากทั้งปริมาณเสาเข็มเจาะใช้งานมากขึ้น (เฉลี่ย 19 ชุด Vs 12 ชุดในไตรมาส 3/60) และอัตรากำไรของงานที่สูงขึ้นไปในทิศทางเดียวกับคาดรายได้รวมเติบโตที่ 278.5 ลบ. เพิ่มขึ้น 9% เทียบกับปีก่อน และเพิ่มขึ้น 49% จากไตรมาสก่อน
อย่างไรก็ดีในส่วนของค่าใช้จ่าย SG&amp;A คาดเพิ่มขึ้น สอดคล้องกับปริมาณเสาเข็มและพนักงานวิศวกรที่มากขึ้น ส่วนของ Backlog ปัจจุบัน คาด Secure รายได้รวมในช่วงไตรมาส 2/61 ไปจนจบไตรมาสแล้ว และคงเหลือระดับ 900-1,000 ลบ. รอรับรู้ในช่วง 12 เดือนข้างหน้า ซึ่ง Margin โดยรวมอยู่ในระดับที่ดี